stanford-oval/wikipedia huggingface dataset:
קלוד ברנאר
הנצחה > טופונימים

נקראו על שמו:
1881 - רחוב קלוד ברנאר ברובע החמישי של פריז
2015 - גשר קלוד ברנאר נבנה מעל הבולוואר פריפריק ברובע התשעה עשר של פריז
ככר קלוד ברנאר (square) ברובע התשעה עשר של פריז
רציף קלוד ברנאר בגדה השמאלית של הנהר רון, ברובע השביעי של ליון, ממול לאוניברסיטת ליון. בו עוגנות אוניות המסעיות תיירים
האי קלוד ברנאר, אי סלעי מסיבי בחוף של ארץ אדלי באנטארקטיקה, במרכז הארכיפלג פואנט-ז'אולוז'י (66°39.72′0″S 140°01′20.0″E﻿ / ﻿66.66200°S 140.022222°E﻿ / -66.66200; 140.022222) במרחק כמה מאות מטרים מזרחית מהבסיס האנטארקטי דומון ד'אורוויל
הנצחה > בתי חולים

בית החולים בישא-קלוד ברנאר שהוקם ממיזוג בתי חולים קרובים זה לזה בצפון פריז:בית החולים בישא ובית החולים קלוד ברנאר שנקרא כך ב-1905.בנייניו של האחרון,  שהיו רעועים מדי נסגרו ב-1988.
בשלהי בשנים 2000 - התחלת שנות ה-2010 על שטח שית החולים לשעבר הוקם אזור שיקום מתואם ZAC 
בשם קלוד ברנאר-בישא. לפי שמו נקרא גם גשר המחבר אותו לאוברווייה מעל בולוואר פריפריק.
בתי חולים בערים  מץ,אלבי ובארמון (יישוב) (Ermont)
הנצחה > מוסדות חינוך

אוניברסיטת קלוד ברנאר-ליון 1 (UCBL) בעיר ליון, המתמחה בתחומים של המדעים והטכנולוגיה, בבריאות ובמדעי החינוך הגופני, נוסד ב-1971. הוא מיזג בתוכה את הפקטולה למדעים של ליון, שהוקמה ב-1908 והפקולטה לרפואה שהוקמה ב-1874.
עיר החינוך  (cité scolaire ) של רובע השישה עשר של פריז הכוללת תיכון ומכינות של בתי הספר הגבוהים (CPGE)
מכללת-תיכון בווילפראנש-סור-סון
אחת משלוש המכללות בלה גראן-קווי במחוז סן-מריטים
בית ספר יסודי בסווראן
בתי ספר בתוניס ובקזבלנקה
הנצחה > אפונימים רפואיים

תסמונת קלוד ברנאר-הורנר
ספריו

Introduction à l’étude de la médecine expérimentale - מבוא ללימוד הרפואה הניסיונית, 1865, הוצאת פלמריון
Principes de médecine expérimentale - עקרונות הרפואה הניסינית, 1947, הוצאת PUF
לקריאה נוספת

Roger Eckert,David Randall,Warren Burggren,Kathleen French  Physiologie animale,traduction de la 4e édition américaine par François Math avec la collaboration de Alain Propper et Louis Henquell, De Boeck Université, Paris, Bruxelles, 1999
הערות שוליים

↑  Peter Wise
1 2 3  Eckert p.7
| --- | --- |
בקרת זהויות :  NLI: 987007300788805171  PLWABN: 9810636962805606  BIBSYS: 90299653  BNE: XX983777  BnF: cb11891495d (data)  CANTIC: a11231713  CiNii: DA00833582  GND: 118656244  ICCU: UFIV087295  ISNI: 0000 0001 2139 297X  LCCN: n79117116  LNB: 000011829  Léonore: 29148  NDL: 00433087  NKC: nlk20000079574  NLA: 35017887  NLG: 160021  NLK: KAC201769046  NSK: 000128922  NTA: 069230005  RERO: 02-A013632509  SELIBR: 178037  SNAC: w6p55zjd  SUDOC: 026721902  Trove: 792402  VcBA: 495/91339  VIAF: 73849966   WorldCat (עם VIAF): 73849966
נורת'האמפטון

| --- | --- |

הכנסייה המתודיסטית בנורת'האמפטון
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  מזרח המידלנדס
 מחוז:  נורת'האמפטונשייר
 תאריך ייסוד:  1189 
 שטח:  80.76 קמ"ר
 גובה:  55 מטרים
 אוכלוסייה:  ‏
  ‑ בעיר:  245,899 (2021)
 קואורדינטות:  52°14′00″N 0°54′00″W﻿ / ﻿52.233333333333°N 0.9°W﻿ / 52.233333333333; -0.9 
 אזור זמן:  UTC+0
 https://northamptontowncouncil.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נורת'האמפטון(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נורת'האמפטון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נורת'האמפטון(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נורת'האמפטון  he tabBackground:;tabBorder:#aaa;defaultTab:0;
 
נורת'האמפטון (באנגלית: Northampton) היא בירת מחוז נורת'האמפטונשייר במזרח המידלנדס באנגליה. העיר נמצאת על גדות הנהר נן (אנ'), כ-100 קילומטר צפונית-מערבית ללונדון וכ-80 קילומטר דרומית-מזרחית לבירמינגהאם. נורת'האמפטון היא אחת מהערים הגדולות באנגליה; לפי תוצאות מפקד האוכלוסין בממלכה המאוחדת בשנת 2021 (אנ') בעיר גרים 245,899 תושבים מה שהופך אותה לעיר ה-20 בגודלה בממלכה המאוחדת.
עדויות ארכאולוגיות על התיישבות באזור מתוארכות לתקופת הברונזה. בימי הביניים העיר הייתה מוקפת חומה וכללה טירה, כנסיות רבות, מנזרים ואוניברסיטה. נורת'האמפטון קיבלה צ'רטר מלכותי והוכרזה כעיר על ידי ריצ'רד הראשון ב-1189 ומונה לה ראש עיר על ידי המלך ג'ון ב-1215. בתקופה זו התחוללו בעיר שני קרבות, אחד ב-1264 וקרב נורת'האמפטון ב-1460.
בזמן מלחמת האזרחים האנגלית, העיר הייתה בצד של תומכי הפרלמנט מה שהוביל לכך שבפקודתו של צ'ארלס השני נהרסו חומות העיר ורובה של הטירה.
התפתחות העיר הייתה מוגבלת בעקבות מלחמות העולם עד שהוגדרה כ"עיר חדשה" ("New Town") ב-1968, דבר שהאיץ את פיתוח העיר שנמשך גם במאה ה-21. נורת'האמפטון הגישה בקשה למעמד של עיר שלוש פעמים (ב-2000, 2002 וב-2022) אך נדחתה.
אטימולוגיה

נורת'האמפטון הוזכרה לראשונה בכתב בשנת 914 בשם "Ham tune". התחילית נורת' (צפון) נוספה מאוחר יותר כדי להבדיל מערים אחרות שנקראו "האמפטון", במיוחד מסאות'המפטון. בספר יום הדין שפורסם ב-1086 העיר מוזכרת בשם "Northantone" שהתפתח ל-"Norhamptone" במאה ה-13 ומאוחר יותר ל-"Northampton" במאה ה-17.
ערים תאומות

לנורת'האמפטון שתי ערים תאומות:
גרמניה מרבורג, הסן, גרמניה (מ־1992)
צרפת פואטייה, ויין, צרפת
הערות שוליים

↑  סקירה היסטורית של העיר באתר BHO
↑  David Jackson, Musicians from Northampton's twinned towns to play Twinfest gigs in July, Northampton Chronicle and Echo, ‏19 ביוני 2023
| --- | --- |
בקרת זהויות :  GND: 4117924-9  MusicBrainz: e1897103-22e5-4d08-9969-92794635bb81  NKC: ge679063
יובל לופן

| --- | --- |

יובל לופן
 לידה:  2 במאי 1942 (בן 82) גינוסר, ישראל 
 תחום יצירה:  פיסול 
 
פסל "חיזור" בטיילת החוף הצפוני באילת, יצירתו של יובל לופן, 2019
פסל "מחכים לאלי" למרגלות הר אביטל
יובל לופן (נולד ב-2 במאי 1942) הוא פסל ישראלי, שעשרות מפסליו נמצאים במקומות שונים בישראל.
פסל בגן הפסלים שליד מוזיאון יגאל אלון, קיבוץ גינוסר
ביוגרפיה

יובל לופן נולד לשולמית (שולקה) ויעקב (ינצ'ה) לופן, ממייסדי קיבוץ גינוסר. כנער החל להתעניין בארכאולוגיה והצטרף לארכאולוגית קלר אפשטיין במספר חפירות ארכאולוגיות בסביבות גינוסר והגולן. במשך שנים רבות היה רכז נוי בגינוסר. החל לעסוק בפיסול בגיל 50. תחילה פיסל וגילף בעץ ויצר עמודי טוטם מעץ, ולאחר מכן התרכז בפיסול וסיתות באבני בזלת. חלק מיצירותיו נמצא בקיבוץ, וחלקן פזור בכל רחבי ישראל.
פעילות

בשנת 1986 התפרסם יובל לופן כשמצא על גדת הכנרת יחד עם אחיו משה, סירה עתיקה מלפני כאלפיים שנה שנשתמרה במצב טוב ומוצבת ב"בית יגאל אלון" בגינוסר. היא זכתה לשם "הסירה מגינוסר", המכונה גם "סירתו של ישו",  שכן לפי הערכה שהיא מתקופתו של ישו.
באפריל 2019 יזם ביחד עם מרכז חכמי טבריה את פסטיבל בראשית, בטיילת טבריה, בפסטיבל השתתפו עשרות אמנים שציירו ופיסלו לאורך הטיילת. ואת האבנים במעגן הטיילת של טבריה.
בדצמבר 2020 יזם ביחד עם מרכז חכמי טבריה פסטיבל פיסול בו הנציחו 12 פסלים את גינת אגוז ברמת אגוז בטבריה לזכר 44 חללי ספינת אגוז.
משפחתו

לופן נשוי בשנית לרותי, בת קיבוץ יגור. אחיינו הוא הקיאקיסט ברק לופן, שנרצח בשנת 2022 פיגוע הירי ברחוב דיזנגוף.
פרסים

בשנת 2005 קיבל לופן את "פרס עמק הירדן ליוצרים".
עבודותיו

פסל "ברוכים הבאים" "צאתכם לשלום", הניצב בשער הכניסה והיציאה הצפונית של טבריה.
מחכים לאלי - פסלי בזלת לזכרו והנצחתו של המרגל הישראלי, איש המוסד, אלי כהן. הפסלים פזורים במספר מקומות לאורך שביל אלי כהן ברמת הגולן.
חיזור - פסל המוצב בטיילת החוף הצפוני באילת.
אנדרטה לזכר מאיר מקס בינט בכפר חסידים.
שומר העיר - צומת סגולה, רחוב הנח"ל פינת הירקונים, פתח תקווה.
אנדרטה יד לשבעה - ליד צומת חמת גדר, אותה יצר עם שני פָּסלים נוספים יחיעם ליפשיץ ואסתי סחייק הר-לב. האנדרטה מוצבת באזור אל-חמה ברמת הגולן, לזכרם של שבעת חללי תקרית אל-חמה שנהרגו במקום באפריל 1951.
הערות שוליים

↑  design_main01, www.archijob.co.il
| --- | --- |
בקרת זהויות :  NLI: 987007409395905171  VIAF: 216155103935076201083   WorldCat (עם VIAF): 216155103935076201083
חניה

.
סמליל בין-לאומי לסימון חניה
חניה שמורה למען שחרור החטופים במרכז ביג יהוד במהלך מלחמת חרבות ברזל
חניה היא המצב בו מצוי כלי רכב בעת שהוא אינו בשימוש.
מכוניות פרטיות

באופן טיפוסי, מכוניות נמצאות רוב הזמן בחניה. בערים, הצורך במקומות חניה יוצר בעיה קשה, מכביד על התנועה ומצריך משאבי שטח. לרוב, מוקצים מקומות חניה בערים בצדי רחובות ובחניונים, שחלקם מגרשים פתוחים במפלס הרחוב וחלקם מבנים ייעודיים או חלק, לעיתים תת-קרקעי, ממבנה שמשמש גם או בעיקר למטרות אחרות. יש מקומות בהן מוגבלת החנייה בזמן.
תשלום

ביישובים בהם יש מחסור במקומות חניה נוהגות רשויות מקומיות לגבות תשלום עבור חניה במרחב הציבורי, לאורך רחובות ובחניונים. התשלום בעד החניה נעשה במגוון של דרכים - גבייה ידנית של תשלום עבור חניה בכניסה או ביציאה מהחניון, גבייה אוטומטית באמצעות מכונות, תשלום באמצעות אפליקציה, מינוי ועוד.
בחניה לאורך רחובות גבייה ידנית אינה מעשית ועל כן הומצאו אמצעים שונים לגביית התשלום. בשנת 1935 הוכנס לשימוש בארצות הברית המדחן שקיבל תשלום באופן אוטומטי. בהמשך הוכנסו לשימוש כרטיסי חניה, מדחני כרטיסים, תשלום סלולרי מהטלפון הסלולרי ומכשירי צג לתשלום עבור חניה.
השלכות החניה בחינם

הכלכלן דונלד שופ, חוקר תכנון עירוני שעסק בשאלת החניה ותמחורה, טען כי מתן חניה בחינם גורם נזק חברתי, כלכלי וסביבתי ומוביל לבזבוז עצום של משאב ציבורי מוגבל - הקרקע. ניסיונות להגדיל את היצע החניה יובילו לעלייה בביקוש ובשימוש ברכב פרטי, ובמהרה ייווצר שוב מחסור במקומות חניה. שופ הציע לתמחר באופן דינמי את החניה, כדי להגיע למצב שבו מצד אחד רוב גדול של החניות יהיה בשימוש, ומצד שני תהיה תחלופה גבוהה ונהג שמגיע יוכל למצוא חניה, בתשלום, במרחק סביר מיעדו תוך זמן קצר. הרצון לחסוך בדמי החניה יעודד את התושבים להשתמש בחלופות לרכב הפרטי, או לשתף נסיעות.
עבירות חניה בישראל

לפי סעיף 72(א) לתקנות התעבורה חניית כלי רכב מותרת בכל מקום למעט המקומות המצוינים בחוק, למשל לפי תמרור מתאים או על מדרכה. העונש על חניה במקום אסור הוא קנס. קיימים שני סוגי עבירות חניה: חניה ללא תשלום וחניה באופן המפריע לתנועה. כאשר רחב חונה באופן המפריע לתנועה, עשויה הרשות המקומית לפנות את הרכב באמצעות גרר אל חניון גרירה מקומי. האכיפה של עבירות חניה מתבצעת בצורה יזומה על ידי הרשות המקומית או על ידי פניה של אזרחים לרשות המקומית. עבירת חניה על המדרכה תסומן לפעמים על ידי אזרחים המרימים את מגב השמשה של הרכב, כדי לסמן לנהג שחנה באופן המפריע לאזרחים.
הערות שוליים

↑  מכונית פרטית בבריטניה נמצאת בחניה כ-96% מהזמן, בממוצע Spaced Out: Perspectives on parking policy, ג'ון בייטס ודייוויד ליבלינג, יולי 2012
↑  ריכוז ביקורות על הספר
| --- | --- |
בקרת זהויות :  NLI: 987007295709905171  BnF: cb11947033b (data)  GND: 4044677-3  LCCN: sh85010172  NKC: ph951982 
חנייה עם הגבלת זמן. מלון בעיר אוֹפָּטִיָה, קרואטיה
חניון בתשלום
ספרטק סנקט פטרבורג (כדורסל)

מועדון כדורסל גברים ספרטק סנקט פטרבורג (ברוסית: Баскетбольный клуб Спартак Санкт-Петербург) הייתה קבוצת כדורסל רוסית מהעיר סנקט פטרבורג שהתקיימה בשנים 1935–2020.
ספרטק הייתה אחת הקבוצות הוותיקות ברוסיה, בעבר זכתה פעם אחת באליפות הליגה הסובייטית (1975), פעם אחת באליפות הליגה הרוסית (1992), 2 פעמים בגביע הסובייטי (1978, 1987), פעם אחת בגביע הרוסי בכדורסל (2011) ו¯2 פעמים בגביע מחזיקות גביע (1973, 1975).
היסטוריה > הקמה

קבוצת הכדורסל ספרטק סנקט פטרבורג הוקמה ב-8 בספטמבר 1935 על ידי אגודת הספורט ספרטק כקבוצת כדורסל מקצוענית בעיר לנינגרד והקבוצה הייתה ממייסדות אליפות ברית המועצות בכדורסל.
היסטוריה > ספרטק לנינגרד

לפני פרוץ מלחמת העולם השנייה ספרטק השתתפה בליגת העל הסובייטית בכדורסל בשנים 1937 וב-1940 והעפילה עד לשלב שמינית גמר הליגה בעונת 1937.
לאחר המלחמה הקבוצה התקשתה להשתקם ועד 1958 הייתה בעמדת נחיתות עירונית אל מול קבוצת הכדורסל בורווסטניק לנינגרד שזכתה פעמיים באליפות ברית המועצות (1938, 1940).
בעונת 1958 ספרטק זכתה באליפות העיר לנינגרד ובאוקטובר אותה שנה חזרה לליגת העל הסובייטית.
ב-1969 הקבוצה, בהדרכת ולדימיר קונדראשין, סיימה במקום השלישי בטבלת האליפות ובחמש השנים הבאות הלכה והתחזקה: היא סיימה כסגנית האלופה 4 פעמים רצופות בעונות 1970–1974 וב-1975 הקבוצה זכתה לראשונה בתולדותיה באליפות המדינה, מה שהעניק לה זכות העפלה לגביע מחזיקות גביע בו זכתה לבסוף, אחרי ניצחון דחוק (63 - 62) על הכוכב האדום בלגרד. הקבוצה שיחקה לראשונה במפעלים האירופיים שלוש שנים קודם (1971) והעפילה לגמר הטורניר ובעונת 1973 כבר הצליחה לזכות בטורניר אחרי ניצחון 77 - 62 על יוגופלסטיקה ספליט ועשתה זאת שוב גם בעונת 1975.
בעונת 1976 וב-1978 שוב סיימה כסגנית אלופת ברית המועצות ולא חזרה לזכות באליפות הסובייטית אם כי סיימה במקום השלישי בעונות 1981, 1985 -1987.
ב-1988 קונדראשין שאימן את הקבוצה במשך 20 שנה עזב. שנה לאחר מכן הוא חזר והקבוצה סיימה במקום השני באליפות הסובייטית האחרונה בעונת 1991.
היסטוריה > לאחר התפרקות ברית המועצות

בעונת 1992 האליפות הסובייטית פורקה ובמקומה נערכת אליפות חבר המדינות וספרטק זכתה שוב באליפות הלאומית. ברם, בעונת 1993 הקבוצה התקשתה לזכות שוב באליפות וסיימה כסגנית אלופת ליגת העל הרוסית בכדורסל.
ולדימיר קונדראשין המשיך לאמן את ספרטק עד שנת 1995, אך הקבוצה נקלעה לקשיים כלכליים ובעונת 1994 אף התמודדה בליגת המשנה הרוסית בכדורסל. מעונת 1995 הקבוצה התקשתה להיצמד לצמרת טבלת הליגה וסיימה במקום השביעי בשנים 1995–1997 ובעונות 1998–1999 סיימה עשירית.
בשנת 2000 הוקם גביע רוסיה בכדורסל והקבוצה העפילה עד לשלב הגמר בו הפסידה. בשנים 2000–2002 הקבוצה סיימה במקום התשיעי והשמיני, בהתאמה ולא הצליחה לטפס חזרת לצמרת הכדורסל הרוסי.
בשנים 2008–2009 הקבוצה חזרה לקדמת הבמה, בהדרכת יבגני פשוטין כמאמן. הקבוצה סיימה במקום הרביעי והעפילה לחצי גמר הליגה, במה שהיווה להישג הגדול ביותר שלה מזה 17 שנה, אך היה זה הישג זמני שהתקשתה לשחזר במשך 3 שנים. בינואר 2009 מונה צבי שרף למאמן הקבוצה וכבר מתחילת העונה ביצע שינוי רציני בהרכב הקבוצה והביא אותה לשלבי הפלייאוף בליגה ובזירה האירופית. במרץ 2011 תחת הדרכתו של שרף זכתה הקבוצה בגביע הרוסי לאחר ניצחון משכנע (53:80) על ניז'ני נובגורוד, כשבסיכום עונת 2010/2011 אף העפילה עד לפיינל פור היורוקאפ.
בתום עונת 2011 סיים שרף את תפקידו וכמחליפו מונה הסלובני יורי זדובץ שאימן אותה עד לפירוקה בעונת 2013/14 עקב קשיים כלכליים ואובדן הספונסר הראשי, חברת סיבור, שמימנה את הקבוצה מעונת 2002. טרם פירוקה הקבוצה הצליחה לסיים במקום השלישי בעונת 2012/2013, במה שהיה להישג השיא שלה מזה 21 שנה.
היסטוריה > הקמה מחדש והקפאת פעילות

סמל הקבוצה הישן, 2016–2018.
סמל הקבוצה בשנים 2018–2019.
באוגוסט 2014 הקבוצה הוקמה מחדש ובתחילה השתתפה בליגה החובבנית והחל מעונת 2015/16 הקבוצה החלה להתמודד בסופרליגה הרוסית בכדורסל. בעונת 2015/16 העפילה עד לשלב שמינית גמר הגביע הרוסי בכדורסל ובסיום אותה עונה זכתה באליפות סופרליגה ב'.
בפתח עונת 2016/17 התאחדות הכדורסל הרוסית חייבה את הקבוצה לשנות את שמה בשל חובות כספיים שהצטברו ושם הקבוצה שונה מ"ספרטק" ל"מועדון הכדורסל על שם בלוב וקונדראשין" (ברוסית: Баскетбольный клуб имени Кондрашина и Белова). באותה עונה הודחה בשלב 16 האחרונות של הגביע הרוסי בכדורסל.
בפברואר 2017 הקבוצה שינתה את שמה חזרה לשם ההיסטורי "ספרטק" ומתמודדת מאז בסופרליגה א'. באוקטובר אותה שנה חתמה על חוזה מימון חדש בסיוע מועצת העיר סנקט פטרבורג עם VTB, אחד הבנקים הגדולים ברוסיה והעמידה תקציב של 80 מיליון רובלים רוסיים (כ-1.35 מיליון דולרים). מצבה הכלכלי החל להתייצב והקבוצה עברה לארח את משחקיה בקומפלקס Nova Arena. באוקטובר 2018 העפילה עד לשלב חצי גמר הגביע הרוסי בכדורסל והתמקמה בראשות טבלת הליגה, בדרך להעפלה לגמר פלייאוף הליגה, בו הפסידה לסמרה וסיימה כסגנית אלופת ליגת המשנה.
באפריל 2020, ספונסר הקבוצה, VTB, החליט להקפיא את מימון הקבוצה בעקבות התפרצות נגיף הקורונה ברוסיה. הבנק משך את השקעתו והקבוצה נקלעה לחובות ולקשיים כלכליים, מה שמנע ממנה מלהתמודד בסופרליגה הרוסית בכדורסל בעונת 2020/2021 ובאוגוסט 2020, הקבוצה הודיעה על הקפאת פעילות.
במאי 2020 נרשמה קבוצה חדשה בעיר לוגה שבמחוז לנינגרד בשם "ספרטק" מחוז לנינגרד (Баскетбольный клуб "Спартак" Ленинградской области). לנשיא הקבוצה מונה אנדריי פטיסוב יחד עם יורי אובוואלוב כמנהל, כאשר "בית הספרים של סנקט פטרבורג" היה לספונסר הקבוצה.
היכל הספורט

הקבוצה שיחקה בהיכל הספורט יובילייני שהכיל 7,012 מושבים בשנים 1968–2013. בשנת 2013 הושלמה בנייתו של אולם כדורסל חדש באי קרסטובסקי, בסנקט פטרבורג, היכל סיבור ארנה שמכיל 7,044 מושבים והקבוצה עברה לשחק בהיכל זה, בעוד היכל יובילייני עבר שיפוצים.
בעונת 2017/2018 עברה לארח את משחקיה בבית הספר לספורט שבאי ואסילי, אך לאחר שזכתה לחוזה מימון מול VTB, עברה לארח את משחקיה ב-Nova Arena.
| היכלי הבית> היכל | היכלי הבית> עיר | היכלי הבית> תכולה | היכלי הבית> שנים |
| --- | --- | --- | --- |
| היכל הספורט יובילייני | סנקט פטרבורג | 7,044 | 1969–2013 |
| סיבור ארנה | סנקט פטרבורג | 7,120 | 2013–2014 |
| היכל הספורט באי ואסילי | סנקט פטרבורג | 100 | 2018 |
| נובה ארנה | סנקט פטרבורג | 1,000 | 2018–2020 |
ספונסר ובעלים

משנת 2004 המועדון נתמך כלכלית על ידי חברת Novatek, שעזבה בשנת 2014.
מאז 2014 הייתה הקבוצה בבעלות עיריית סנקט פטרבורג וזכתה לתמיכת מושל העיר גאורגי פולטאבצ'נקו עד לפיטוריו בשנת 2018. בשנת 2017 נחתם חוזה מימון חדש עם VTB, אחד הבנקים הגדולים ברוסיה. באפריל 2020 המועדון איבד את תמיכתו הפיננסית ונותר ללא ספונסר בעקבות השפעות מגפת הקורונה ברוסיה שאילצה חברות לצמצם הוצאות.
| שנים | ספונסרים |
| --- | --- |
1935—1977: אגודת ספרטק
1977—2004: ללא ספונסר
2004—2014: Novatek
2014—2018: עיריית סנקט פטרבורג
2018—2020: VTB
2020: עיריית סנקט פטרבורג
סגל > שחקנים ומאמנים ידועים בעבר ובהווה

ברית המועצות אלכסנדר בלוב
ברית המועצות איבן דבורני
רוסיה סרגיי פאנוב
רוסיה אנדריי קירילנקו
רוסיה אנטון פונקרשוב
רוסיה דניל מיכאילוב
רוסיה אלימז'ן פדיושין
רוסיה רוסלן טומאנוב
ארצות הברית קאסיב פאוול
סנגל בוניפייס נ'דונג
ארגנטינה אנטוניו פורטה
ברזיל רפאל ארוז'ו
ארצות הברית ג'וזף בלייר
ישראל יותם הלפרין
ארצות הברית ג'יימס מייקל גאווין
סרביה רדוסלאב פקוביץ'
לטביה ארנולדס הלמניס
בלארוס איוואן אלאדקו
רוסיה דניס חלופונין
ברית המועצות רוסיה ולדימיר קונדראשין
רוסיה יבגני פאשוטין
ישראל צביקה שרף
סלובניה יורי זדובץ
רוסיה סרגיי גרישאייב
רוסיה זכר פשוטין
רוסיה אלכסיי ואסילייב
הישגים לפי עונה (מאז 1969) > ברית המועצות

| עונה | ליגה | מיקום | טורנירים אירופאים |
| --- | --- | --- | --- |
| 1969 | אליפות ברית המועצות | 3 |  |
| 1970 | אליפות ברית המועצות | 2 |  |
| 1971 | אליפות ברית המועצות | 2 | גמר גביע מחזיקות הגביע |
| 1972 | אליפות ברית המועצות | 2 |  |
| 1973 | אליפות ברית המועצות | 2 | מחזיקת גביע מחזיקות הגביע |
| 1974 | אליפות ברית המועצות | 2 |  |
| 1975 | אליפות ברית המועצות | 1 | מחזיקת גביע מחזיקות הגביע |
| 1976 | אליפות ברית המועצות | 2 |  |
| 1978 | אליפות ברית המועצות | 2 |  |
| 1981 | אליפות ברית המועצות | 3 |  |
| 1985 | אליפות ברית המועצות | 3 |  |
| 1986 | אליפות ברית המועצות | 3 |  |
| 1987 | אליפות ברית המועצות | 3 |  |
הישגים לפי עונה (מאז 1969) > רוסיה

| עונה | ליגה | מיקום | ליגה סדירה | שלבי הכרעה | טורנירים אירופאים | הערה |
| --- | --- | --- | --- | --- | --- | --- |
| 1991 | אליפות ברית המועצות | 3 | - |  |  |  |
| 1992 | אליפות חבר המדינות העצמאיות | 1 | - |  |  |  |
| 1993 | אליפות רוסיה | 2 | - |  |  |  |
| 1995 | אליפות רוסיה | 7 | - |  |  |  |
| 1996 | אליפות רוסיה | 7 | - |  |  |  |
| 1997 | אליפות רוסיה | 7 | - |  |  |  |
| 1998 | אליפות רוסיה | 10 | - |  |  |  |
| 1999 | אליפות רוסיה | 10 | - |  |  |  |
| 2000 | אליפות רוסיה | 5 | - |  |  |  |
| 2001 | אליפות רוסיה | 9 | - |  |  |  |
| 2002 | אליפות רוסיה | 8 | - |  |  |  |
| 2003 | אליפות רוסיה | 10 | - |  |  |  |
| 2004 | אליפות רוסיה | 12 | - |  |  |  |
| 2005 | אליפות רוסיה | 9 | - |  |  |  |
| 2006 | אליפות רוסיה | 10 | - |  |  |  |
| 2007 | אליפות רוסיה | 8 | - |  |  |  |
| 2008 | אליפות רוסיה | 11 | - |  |  |  |
| 2009 | אליפות רוסיה | 4 | 6 | חצי גמר |  |  |
| 2010 | הליגה המקצוענית | 6 | - |  |  |  |
| 2010-11 | הליגה המקצוענית | 5 | 7 |  | פיינל פור היורוקאפ פיינל פור היורוצ'לנג' |  |
| 2011-12 | הליגה המקצוענית | 6 | 7 |  | רבע גמר ליגת VTB | זכתה בגביע הלאומי |
| 2012-13 | הליגה המקצוענית | 3 | 3 | לא נערכה | רבע גמר |  |
| 2013-14 | ליגת VTB‏ | 8 | 6 | שמינית גמר | שלב הבתים |  |
‏2014-15: המועדון פורק
| 2015-16 | סופרליגה. ליגה ב' | 3 | 2 | אלופת הליגה |  |  |
| 2016-17 | סופרליגה. ליגה ב' | 3 | 5 |  |  |  |
| 2017-18 | סופרליגה. ליגה א' | 12 | 12 | - |  |  |
| 2018-19 | סופרליגה. ליגה א' | ‏ 2 | 4 | ‏ 2 | — | העפילה לחצי גמר הגביע |
| 2019-20 | סופרליגה. ליגה א' | ‏העונה הופסקה בשל הקורונה | ‏העונה הופסקה בשל הקורונה | ‏העונה הופסקה בשל הקורונה | — | הודחה בשלב שמינית גמר הגביע |
2020-21: הקבוצה השהתה את פעילותה
תארים

אליפות ברית המועצות / אליפות רוסיה
זכייה (2): 1975, 1992
סגנות (9): 1970 - 1974, 1976, 1978, 1991, 1993
מקום שלישי (5): 1969, 1981, 1985 - 1987
הגביע הסובייטי / הגביע הרוסי
זכייה (3): 1978, 1987, 2011
סגנית (2): 2000, 2013
מקום שלישי (1): 2010
גביע מחזיקות גביע:
זכייה (2): 1973, 1975
סגנות (1): 1971
יורוצ'לנג':
חצי גמר (1): 2011
סופרליגה-1:
גמר (1): 2019
גביע קונדראשין ובלוב
זכייה: 1979, 2002, 2011
הערות שוליים

↑  История: БК «Спартак»
↑  ספרטק לנינגרד, תולדות הקבוצה באתר הרשמי (ברוסית)
↑  Возрождение «Спартака» в Петербурге: долгов почти нет, спонсоры скоро проявятся
1 2  Президент «Спартака» : «Зенит» на уровень выше нас
↑  Баскетбольный "Спартак" начал выигрывать и переехал в спорткомплекс "Нова Арена"
↑  Легендарному клубу Кондрашина и Белова грозит исключение из Суперлиги-1
↑  Президент БК «Спартак» — Андрей Фетисов
↑  Президент БК «Спартак» Андрей Фетисов: «Клуб продолжает искать средства для выступления в следующем сезоне»
↑  Легендарный БК "Спартак" довели до Ленобласти. Своим именем он уже в Луге
↑  Переезжаем на Nova Arena
↑  «Спартак» не будет объединяться с «Зенитом»
↑  Банк ВТБ стал генеральным спонсором БК «Спартак»
משחק ליגה, ספרטק נגד צסק"א מוסקבה, 25 באוקטובר 2009
שחקני הקבוצה לפני משחק ליגה, מרץ 2011.
היכל הספורט "יובילייני".
ימים עברו

| --- | --- |

כרזת הסרט
 בימוי:  ברט גילט
 הופק בידי:  וולט דיסני
 עריכה:  צ'ארלס פיליפי (Layouts)
 מדבבים:  וולט דיסני, מרסלייט גארנר, פינטו קולביג, בילי בלטשר
 מוזיקה:  פרנק צ'רצ'יל
 אנימטור:  ג'וני קאנון
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  8 באפריל 1933
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
 
ימים עברו (באנגלית: Ye Olden Days) הוא סרט הנפשה קצר אמריקאי של מיקי מאוס שיצא לראשונה בשנת 1933. הסרט, שבוים בידי ברט גילט והופק על ידי וולט דיסני, מבוסס באופן רופף על הרומן ההיסטורי "אייבנהו" מאת סר וולטר סקוט. זהו הסרט ה-55 בסדרת "מיקי מאוס" שהופק והחמישי באותה השנה. הסרט יצא בשחור-לבן ומאוחר יותר בשיטת טכניקולור.
עלילה

הסרט, שמתרחש באירופה בתקופת ימי הביניים, מציג את מיקי כמשורר נודד הפורט על לאוטה ורוכב על גבי הפרד שלו ברחבי המדינה. כאשר הוא מגיע לממלכה הבדיונית "קלאפאזו", הוא רואה את המלך מכריז על בואו של הנסיך של פופופאדו (דיפי דואוג/גופי) בכדי לשאת את בתו הנסיכה (מיני). אך הנסיכה לא מעוניינת בנסיך כלל וסוטרת בפניו שלוש פעמים בדחייה. כועס על מרד בתו, המלך מצווה על אביריו לנעל אותה בעליית הגג עד שתשנה את דעתה, וכך נלקחות שתיהן, מיני והמשרתת שלה (קלרבל), ומתייפחות בחדר הנעול. מודאג לנסיכה, מיקי מטפס על עץ סמוך ושר על כוונתו להציל את הנסיכה מגורלה, מה שגורם לה להתאהב בו.
בינתיים בהיכל הארמון, המלך מצווה על משרתיו להגיש את סעודת החתונה. מיקי ומיני משתלשלים דרך חלון המגדל באמצעות סדינים ובגדים הקשורים זה לזה בעוד כולם נהנים מהמשתה וזוללים את האוכל. אך המלך מבחין בשניהם דרך החלון ומזעיק את שומריו ללכוד אותם, וגוזר להוציא את מיקי להורג באמצעות גליוטינה, אשר קודם שימשה לחתיכת סלמי ענק. מיני מתחננת לאביה שיחוס על חייו של מיקי, ומצהירה שהיא אוהבת אותו. כשהוא רואה שבאמת יש לה רגשות למשורר הצעיר, כמו גם הזדמנות לבילוי כלשהו, המלך מעניק למיקי הזדמנות להוכיח את ערכו עבור ידה של בתו על ידי דו-קרב עם הנסיך, אשר גורם לכל הנוכחים לצהול ולהתרגש. הנסיך לבוש בשריון קרב אמיתי ורוכב על סוס אבירי ואציל בעוד המשורר משתמש בדלי כקסדה וכבשן קטן כשריון גוף מאולתר ורוכב על הפרד שלו.
לאחר שהשניים מסתערים לביצוע תחרות הפלה ברומח שניהם מוטחים ארצה, והסוס והפרד מתנגשים אחד בשני בעצמה. הנסיך מנסה להתנפל על יריבו, אבל המשורר משתמש בגליוטינה כדי לחתוך את הרומח שלו ולהשתמש בקצה החד כדי לרדוף אחרי הנסיך בעוד הקהל מריע לו. גם הפרד של מיקי והסוס של הנסיך נלחמים זה בזה, כשבסוף הפרד מביס אותו ומצטרף לאדונו במרדף אחר הנסיך, אשר מזנק מהחלון בחוסר אונים.
הנסיכה מנשקת את אביה המלך על שנתן הזדמנות לאהבתה האמיתית ועולה על גבי הפרד, הנישא על ידי הקהל, ומתיישבת לצידו של המשורר האלוף. הסרט מסתיים כשמיקי ומיני מתנשקים מאחורי מניפתה של מיני.
דמויות ומדבבים

מיקי מאוס בתפקיד משורר נודד - וולט דיסני
מיני מאוס בתפקיד הנסיכה - מרסלייט גארנר
המלך של קלאפאזו - בילי בלטשר
גופי בתפקיד הנסיך של פופופאדו - פינטו קולביג
קלרבל הפרה בתפקיד המשרתת - פינטו קולביג
גופי היה מוכר באותה התקופה בשם דיפי דואוג וכך גם הוא מצוין בסרט.